Nr. L 189/16 De Europæiske Fællesskabers Tidende — 10. 8. 95 KOMMISSIONENS FORORDNING (EF) Nr. 1960/95 af 9. august 1995 om midlertidige gennemførelsesbestemmelser for ordningen med indgangs- priser for druesaft og druemost KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (), senest ændret ved forordning (EF) nr. 1544/95 ?), særlig artikel 53, stk. 3, og artikel 83, under henvisning til Rådets forordning (EF) nr. 3290/94 af 22. december 1994 om de tilpasninger og overgangs- foranstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (?), særlig artikel 3, stk. 1, og ud fra følgende betragtninger: I artikel 53 i forordning (EØF) nr. 822/87 er det fastsat, at for druesaft og druemost, for hvilke tolden afhænger af det indførte produkts importpris, kontrolleres importpri- sens rigtighed ved hjælp af en fast importværdi, beregnet pr. oprindelse og pr. produkt på grundlag af noteringerne på de repræsentative importmarkeder i medlemsstaterne ; de særlige forhold for importordningen for druesaft og druemost i Fællesskabet og især manglen på repræsenta- tive imnportmarkeder i medlemsstaterne gør det umuligt at beregne den faste importværdi efter de nuværende bestemmelser i artikel 53; i afventning af Rådets vedta- gelse af en foranstaltning med henblik på at tilpasse disse bestemmelser til de virkelige forhold for importordningen er det nødvendigt at vedtage overgangsforanstaltninger for at sætte toldmyndighederne i stand til at sammenligne importpriserne med indgangspriserne i den fælles toldta- rif, så at de kan fastlægge den told, der skal opkræves ; i henhold til artikel 3, stk. 2, i forordning (EF) nr. 3290/94 kan overgangsforanstaltningernes anvendelsesperiode i forbindelse med nærværende forordning ikke strække sig ud over den 30. juni 1996; den importpris, på grundlag af hvilken de indførte produkter tariferes i den fælles toldtarif, skal være lig med () EFT nr. L 84 af 27. 3. 1987, s. 1. () EFT nr. L 148 af 30. 6. 1995, s. 31. () EFT nr. L 349 af 31. 12. 1994, s. 105. fob-priserne for de pågældende produkter, forhøjet med forsikrings- og transportomkostningerne indtil Fællesska- bets ydre grænse ; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Vin — UDSTEDT FØLGENDE FORORDNING : Artikel 1 I denne forordning fastsættes der midlertidige gennemfø- relsesbestemmelser for ordningen med indgangspriser for produkterne i bilag I, III. del, afsnit I, bilag 2, til De Euro- pæiske Fællesskabers toldtarif for perioden, der slutter den 30. juni 1996. Artikel 2 Hver angivelse om overgang til fri omsætning må kun omfatte varer, der har samme oprindelse og henhører under samme KN-kode. Artikel 3 1. Den importpris, på grundlag af hvilken de i artikel 1 omhandlede produkter tariferes i De Europæiske Fælles- skabers toldtarif, skal være lig med det pågældende produkts fob-pris i oprindelseslandet, forhøjet med for- sikrings- og transportomkostningerne indtil det sted, hvor produktet føres ind på Fællesskabets toldområde. 2. Kan importprisen ikke fastlægges ved henvisning til stk. 1, tariferes de i artikel 1 omhandlede produkter i De Europæiske Fællesskabers toldtarif på grundlag af toldvær- dien, der fastlægges efter artikel 30 og 31 i Rådets forord- ning (EØF) nr. 2913/92 (%) Artikel 4 Denne forordning træder i kraft den 1. september 1995. Den anvendes indtil den 30. juni 1996. () ÉFT nr. L 302 af 19. 10. 1992, s. I.